
Narvas Lääne tn L2 asuva maa-ala osa 
tasuta kasutusse andmine (Riigi Kinnisvara AS)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Riigi Kinnisvara AS-lt, registrikood 10788733, taotlus, milles AS taotleb Narva Linnavalitsuse Linnamajandusametilt kinnistut Riigi Kinnisvara omandis ja halduses olevatelt kinnistutelt teisaldatud lume ladustamiseks. 
Riigi Kinnisvara AS omandis ja halduses on Narva linnas paiknevad kinnistud aadressitega: Peterburi mnt 1, Vestervalli tn 3/5/7, Koidula tn 3a, I. Grafovi tn 21, 1. Mai tn 2, P. Kerese tn 14, P. Kerese tn 14a, Vahtra tn 3, Kose 6, Kraavi tn 2, A. Puškini tn 31, Kraavi tn 1/Hariduse tn 3, Kalda 9. 
Riigi Kinnisvara AS on tutvunud linnamajandusameti pakutud kinnistuga aadressil Lääne tn 12 (katastritunnus 51101:001:0615) ja kinnitab, et kinnistu on lume ladestamiseks sobiv. AS palub anda määramatuks ajaks nimetatud maa-ala tasuta kasutusse. Riigi Kinnisvara AS garanteerib kinnistu heakorra, mis kaasneb lume äraveo ja ladestamisega. Linnal endal ei ole praegu vajadust kõnesoleva kinnistu järele.
Riigi Kinnisvara AS taotlust arutati Narva Linnavalitsuse linnavarakomisjoni 27.03.2023 toimunud koosolekul (protokoll nr 3.1-6/6-2023) ning otsustati:
15.1.
Soovitada Narva Linnavalitsuse Linnamajandusametile rahuldada Riigi Kinnisvara AS-lt, registrikood 10788733, taotlus, milles AS taotleb Narva Linnavalitsuse Linnamajandusametilt kinnistut Riigi Kinnisvara omandis ja halduses olevatelt kinnistutelt teisaldatud lume ladustamiseks ning anda tasuta kasutusse määramata ajaks kinnistu asukohaga Narva, Lääne tn 12 (katastritunnus 51101:001:0615, üldkasutatav maa 100%).

15.2.
Narva Linnavalitsuse Linnamajandusametil esitada punktis 15.1. nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord”  § 7 lg 2 p 7 kohaselt linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ettenähtust madalama tasu eest tähtajaga kuni viis aastat või tähtajatult linna huvidest tulenevatel juhtudel.
3. OTSUS

3.1.
Anda Riigi Kinnisvara AS-ile, registrikood 10788733, määramatuks ajaks tasuta kasutusse kinnistu asukohaga Narva, Lääne tn 12 (katastritunnus 51101:001:0615, üldkasutatav maa 100%) Riigi Kinnisvara omandis ja halduses olevatelt kinnistutelt teisaldatud lume ladustamiseks.  
3.2.
Narva Linnavalitsuse Linnamajandusametil sõlmida Riigi Kinnisvara AS-ga punktis 3.1. nimetatud linnavara kasutamise leping.

4. RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Riigi Kinnisvara AS-ile.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

